Eelpool mainitud kuldkollased mesilased on mul kõik ühe ema järglased. Hoian teda väikses varuperes nelja raami peal kuna  pere, kus ta oli, hakkas teda välja vahetama eelmise aasta juuli lõpus.Panin ta emata paarumisperesse ja asemele tema enda tütre. Juba eelmise aasta talvitumine ning tema järglaste sülemlemiskainus on teinud sellest emast ühe väärtuslikemaid mul mesilas, mis siis, et ta juba 3 aastane. Selle aasta esimesed emad, mis kasvatan, saavad olema selle ema järglased. Võimalik, et teda hakatakse uuesti varsti välja vahetama. Itaalia rassi mesilaspered üldiselt emamesilast väga kaua ei hoia, enamus neist vahetatakse  teisel elusaastal välja. Kirjanduses mainitakse, et nad üle kahe aasta ei elagi, aga ma arvan, et mesilased ise vahetavad emad ära salajase emavahetusega.